
62 DR.31.3.2010 

 
tersebut. Ada cadangan umpamanya supaya dikenakan sekatan 10% ke atas 
peningkatan import daripada negara China. Kita ingin maklumkan bahawa dalam 
perdagangan kita kena ada prinsip timbal balas. Kalau kita kenakan sekatan 
terhadap import daripada negara China apa pula kalau negara China kenakan 
sekatan yang sama? 

Negara China merupakan pasaran terbesar Malaysia jadi kalau kita sekat 
kemasukan barangan daripada China maka barangan kita untuk memasuki 
pasaran China akan terjejas. Maka ini adalah tidak dibenarkan oleh perdagangan 
antarabangsa. WTO tidak membenarkan sekatan begini dan kita sebagai sebuah 
negara perdagangan yang besar pun tidak mahu perkara ini berlaku. Maka 
kerajaan tidak berhasrat untuk mengenakan sekatan import barangan daripada 
negara China berikutan daripada pelaksanaan FTA antara ASEAN dengan negara 
China. 

Tuan Yang di-Pertua, Yang Berhormat Wangsa Maju mencadangkan lebih 
banyak hubungan perdagangan dan ekonomi dengan Amerika Syarikat dapat 
dibina melalui lawatan rasmi Yang Amat Berhormat Perdana Menteri ke Amerika 
Syarikat yang dijadualkan pada April akan datang. Seperti Yang Berhormat sedia 
maklum Amerika Syarikat adalah sebuah negara yang mempunyai hubungan 
dagangan yang kuat dengan Malaysia yang merupakan kira-kira 11%, China 13%. 
Perdagangan dengan negara tersebut satu pasaran yang penting. Begitu juga 
pelaburan. 

Kalau kita lihat kepada projek-projek yang telah dilaksanakan maka 
pelaburan di Amerika Syarikat adalah terbesar daripada syarikat-syarikat Amerika 
terbesar. Maka itu negara Amerika Syarikat juga adalah sebuah negara yang 
penting bagi negara kita Malaysia. Oleh yang demikian memanglah lawatan Yang 
Amat Berhormat Perdana Menteri ke Amerika Syarikat pada bulan April adalah 
bertujuan antara untuk meningkatkan hubungan perdagangan dan ekonomi. Kita 
berharap lebih banyak lagi syarikat-syarikat Amerika akan berminat untuk melabur 
di negara kita.  

Selain itu saya ingin maklumkan Dewan ini bahawa Menteri-menteri 
Ekonomi ASEAN akan mengadakan dengan izin, satu road show ke Amerika 
Syarikat bermula 3 hingga 7 Mei akan datang di Seattle, Washington dan mungkin 
juga di New York. Dengan adanya road show ini dan lebih penting dengan lawatan 
Yang Amat Berhormat Perdana Menteri pada bulan April kita cukup yakin bahawa 
profil Malaysia di negara Amerika Syarikat akan meningkat. Dengan itu hubungan 
dapat ditingkatkan lagi dan kita cukup yakin ini akan membolehkan lebih banyak 
syarikat Amerika Syarikat mengetahui tentang kekuatan dan kelebihan untuk 
melabur dalam negara kita Malaysia.  

Yang Berhormat Kinabatangan minta MITI dan EEC menyediakan 
kemudahan kepada pelabur asing dalam menarik minat mereka untuk melabur di 
Malaysia. Beliau mahu disediakan pegawai yang berkebolehan dan 
berpengetahuan luas dalam bidang pelaburan demi meningkatkan jumlah 
pelaburan dalam negara.  

■1520 

Saya ingin maklumkan bahawa ini merupakan salah satu daripada perkara 
penting untuk kita teliti bagi meningkatkan keberkesanan agensi tersebut. Saya 
ucapkan terima kasih kepada pandangan yang diberikan oleh Yang Berhormat 
Kinabatangan dan MITI melalui MIDA akan terus memastikan bahawa tindakan-
tindakan yang lebih agresif diambil untuk memastikan bahawa lebih banyak 
pelaburan akan memasuki negara kita. 



tersebut. Ada cadangan umpamanya supaya dikenakan sekatan 10% ke atas peningkatan import daripada negara China. Kita ingin maklumkan bahawa dalam perdagangan kita kena ada prinsip timbal balas. Kalau kita kenakan sekatan terhadap import daripada negara China apa pula kalau negara China kenakan sekatan yang sama?. Negara China merupakan pasaran terbesar Malaysia jadi kalau kita sekat kemasukan barangan daripada China maka barangan kita untuk memasuki pasaran China akan terjejas. Maka ini adalah tidak dibenarkan oleh perdagangan antarabangsa. WTO tidak membenarkan sekatan begini dan kita sebagai sebuah negara perdagangan yang besar pun tidak mahu perkara ini berlaku. Maka kerajaan tidak berhasrat untuk mengenakan sekatan import barangan daripada negara China berikutan daripada pelaksanaan FTA antara ASEAN dengan negara China. Tuan Yang di-Pertua, Yang Berhormat Wangsa Maju mencadangkan lebih banyak hubungan perdagangan dan ekonomi dengan Amerika Syarikat dapat dibina melalui lawatan rasmi Yang Amat Berhormat Perdana Menteri ke Amerika Syarikat yang dijadualkan pada April akan datang. Seperti Yang Berhormat sedia maklum Amerika Syarikat adalah sebuah negara yang mempunyai hubungan dagangan yang kuat dengan Malaysia yang merupakan kira-kira 11%, China 13%. Perdagangan dengan negara tersebut satu pasaran yang penting. Begitu juga pelaburan. Kalau kita lihat kepada projek-projek yang telah dilaksanakan maka pelaburan di Amerika Syarikat adalah terbesar daripada syarikat-syarikat Amerika terbesar. Maka itu negara Amerika Syarikat juga adalah sebuah negara yang penting bagi negara kita Malaysia. Oleh yang demikian memanglah lawatan Yang Amat Berhormat Perdana Menteri ke Amerika Syarikat pada bulan April adalah bertujuan antara untuk meningkatkan hubungan perdagangan dan ekonomi. Kita berharap lebih banyak lagi syarikat-syarikat Amerika akan berminat untuk melabur di negara kita. Selain itu saya ingin maklumkan Dewan ini bahawa Menteri-menteri Ekonomi ASEAN akan mengadakan dengan izin, satu road show ke Amerika Syarikat bermula 3 hingga 7 Mei akan datang di Seattle, Washington dan mungkin juga di New York. Dengan adanya road show ini dan lebih penting dengan lawatan Yang Amat Berhormat Perdana Menteri pada bulan April kita cukup yakin bahawa profil Malaysia di negara Amerika Syarikat akan meningkat. Dengan itu hubungan dapat ditingkatkan lagi dan kita cukup yakin ini akan membolehkan lebih banyak syarikat Amerika Syarikat mengetahui tentang kekuatan dan kelebihan untuk melabur dalam negara kita Malaysia. Yang Berhormat Kinabatangan minta MITI dan EEC menyediakan kemudahan kepada pelabur asing dalam menarik minat mereka untuk melabur di Malaysia. Beliau mahu disediakan pegawai yang berkebolehan dan berpengetahuan luas dalam bidang pelaburan demi meningkatkan jumlah pelaburan dalam negara. #1520. Saya ingin maklumkan bahawa ini merupakan salah satu daripada perkara penting untuk kita teliti bagi meningkatkan keberkesanan agensi tersebut. Saya ucapkan terima kasih kepada pandangan yang diberikan oleh Yang Berhormat Kinabatangan dan MITI melalui MIDA akan terus memastikan bahawa tindakan- tindakan yang lebih agresif diambil untuk memastikan bahawa lebih banyak pelaburan akan memasuki negara kita.